اورمو شاعری «محمود صادقپور» (شامی) عزیزلندی
خرداد آیینین سون گونو تانینمیش آذربایجان شاعری اورمولو «محمود صادقپور» (شامی)نین ادبی فعالیتیندن تجلیل مقصدیله غربی آذربایجانین ارشاد ادارهسی طرفیندن اورمو شهرینده تدبیر کئچیریلدی. بو مراسیمده گؤرکملی شاعرین حیات و یارادیجیلیغی بارهده دانیشیقلار اولوب و اورمو شاعرلری او جوملهدن: کریم گولاندام و اسماعیل مددی اولکر، «شامی» حاقیندا اؤز شعرلرینی اوخودولار. ۶۸ یاشلی شاعرین اثرلریندن «طبیعتین قوینوندا(۱۳۶۹) و «داشلی یول»(۱۳۸۴) عنوانلی ایکی شعر مجموعهسی ایندییهدک ایشیق اوزو گؤروبدور.
«ایشیق» سایتی امکداشلاری آدیندان حؤرمتلی شاعریمیزه جان ساغلیغی و داهادا یارادیجیلیق اوغورلاری آرزو ائدیریک.
«اروم نیوز»ون (uromnews.ir) تدبیردن یایدیغی شکیللری «ایشیق» اوخوجولاریلا دا پایلاشیریق:
urd_Arab azb_Arab azb_Arab azb_Arab